Helsepartiet

Helsepartiet var et norsk politisk parti som ble stiftet 8. oktober 2016 og registrert i Brønnøysundregistrene i januar 2017. Den 31. januar 2023 vedtok Helsepartiet å fusjonere med Industri- og Næringspartiet (INP), og opphørte dermed som selvstendig parti.

Partiet ble startet av Lise Askvik. Det hadde fylkeslag i alle fylker og i flere kommuner, og var blokkuavhengig. Partiets politikk fremgikk av partiets prinsipprogram, stortingsprogram og resolusjoner og vedtak på årlige landsmøter.

Historikk 
Helsepartiet arbeidet blant annet for systemendringer i helse- og omsorgssektoren, og ønsket å erstatte den økonomisk funderte helseforetaksmodellen med en demokratisk styrt forvaltningsmodell med all helseadministrasjon på ett nivå.

Da partiet ble etablert, ble følgende saker vektlagt:

 bevare lokalsykehus med akuttkirurgi og fødeavdelinger i hele landet
 sikre befolkningen rettssikkerhet
 sikre befolkningen pasientskadeerstatning
 sikre befolkningen immunterapi og andre gjennombruddsbehandlinger
 legge ned det statlige organet Beslutningsforum for nye metoder, og
 verne varslere

Ved stortingsvalget 2017 stilte Helsepartiet valglister i alle fylker bortsett fra Møre og Romsdal. Partiet fikk på landsbasis  stemmer (0,4 %).

Ved kommunestyrevalget 2019 stilte partiet liste i elleve kommuner og åtte fylker, og fikk valgt inn tre kommunestyrerepresentanter: to i Vanylven kommune i Møre og Romsdal og en i Arendal. Totalt fikk partiet  stemmer ved kommunestyrevalget og  stemmer ved fylkestingsvalget.

Etter landsmøtet i 2020 utvidet Helsepartiet sin politikk til å dekke alle sektorer og departementer. Partiets politikk bygget på helsehensyn og argumentasjonen at ingen investering lønner seg mer enn helse. Resonnementet hvilte på regjeringens premiss om at 75 prosent av den norske nasjonalformuen utgjøres av innbyggerne fremtidige arbeidsevne.

Ved landsmøtet i 2021 tok legen Erik Hexeberg over som leder av Helsepartiet. Lise Askvik fortsatte som nestleder.

Helsepartiet stilte til valg i alle landets 19 valgkretser i 2021, og fikk  stemmer (0,2 %).

Helseparties slagord i 2021 var «For et friskere Norge!»

Referanser 

Helse i Norge
Opphør i 2023
Politiske partier etablert i 2016
Tidligere politiske partier i Norge